钦定古今图书集成/历象汇编/庶征典/第025卷 > 《天元玉历》 > 《月旁杂气篇》
## 钦定古今图书集成/历象汇编/庶征典/第025卷 > 《天元玉历》 > 《月旁杂气篇》

《珥占》：其色青，忧；赤，兵；黄珥，为喜；白，丧；黑，雨。昏时月珥，
国有半喜；夜半两珥，边地大惊；三珥忽见，国喜将见；
四玦俱出，臣谋不成。四提，天子无后；四珥，女主忧生
两珥无虹，为风雨；白虹贯之，为贼兵。珥且戴，主有吉
庆；背而玦，国有反城。晕日晕月，战谋不决，而战兵不
合；且抱且背，有欲为逆，而有欲为忠。